NETFLIX-ALKUPERÄISSARJA
Ottakaa tuuli huomioon.
Vähän vasemmalle.
Säätäkää tähtäin sataan metriin.
Vapauttakaa lukko.
Painakaa liipaisinta.
Kuoliko se?
Ei.
Osuitte siihen, mutta se karkasi haavoittuneena.
Menemme siis perään. -Emme mene.
Näettekö tuon pienen puron?
Siitä alkaa naapurimme tila,
eikä rajaa ylitetä koskaan.
Huomenta, Majesteetti. Pääministeri ja hra Thatcher saapuvat huomenna klo 15.
Kiitos.
Mitäs täällä tohistaan? -Huomenta.
Huomenta. -Huomenta, äiti.
Huomenta. -Kumpi kertoo?
Kerro sinä. Puhkut intoa.
Riistanvartijalle soitettiin aamulla naapuritilalta.
Heidän kaupallinen vieraansa…
Japanilainen, kuulemma.
…haavoitti isoa sonnia, joka on nyt kruunun mailla. Se pitää…
Se pitää lopettaa armeliaasti.
Kumpi tätä juttua kertoo? -Mene asiaan.
Oli miten oli.
Se on kai kymppihirvi. -14-piikkinen.
Ihanko totta?
Siksi olemme innoissamme ja muutimme suunnitelmamme päästäksemme sen perään.
Meillä on tapaamisia. -Ei enää.
Peruin kaiken. -Mitä?
Älä nyt, äiti.
Tällä tilalla ei ole nähty noin isoa kaatoa sitten…
Olisi kiva löytää sille kilpailija. -Saattaa se varjoon.
Kilpailija ja vihollinen. -Joka mulkoilee huoneen poikki.
Kenen nimiin kaato tulee?
Minun.
Ei. Minun nimiini. Epäilemättä. -Ei sinun nimiisi.
Minun. -Lopeta.
Minun.
Olit kiltti, kun tulit. -Se oli ihanaa. Jumaloin Verdiä.
Hän on todella romanttinen.
Romantiikkaan keskittyminen vähättelee Verdin perintöä ja poliittista vaikutusta.
Hänen musiikillaan oli tärkeä rooli Italian yhdistämisessä.
Ihanko totta?
Onko kesäsi kiireinen? -Ei. Olen valtaosin Lontoossa.
Olen kiusallisen vapaa, jos sitä tarkoitatte.
Olen pari viikkoa Zimbabwessa ja sitten Skotlannissa,
mutta ehkä voimme tavata taas syksyllä.
Tavaton. Et halua. -Siihen on kovin pitkä aika.
Aika kuluu hujauksessa. -Ei kulu. Se mataa kuin etana.
Mutta hyvää kannattaa odottaa.
Esiliinasi ei sallisi muuta.
Hän tottelee teitä. Mummi on kamala snobi.
Hyvää yötä.
Onko tämä hyvin kylmää? -On.
Mutta herrasmiesmäistä. -Prinssimäistä.
Anteeksi. Prinssimäistä.
BALMORAL-TESTI
Voisimme aloittaa tänään suunnittelemalla tulevaa budjettia,
josta kansleri ja minä olemme nyt päässeet keskustelemaan.
Huomioimme pakottavan tarpeen -
saada julkisen sektorin lainanotto ja inflaatio kuriin.
Geoffrey on vahvistanut, että hallituksen suunnitelma on -
yksi rohkeimmista ja kauaskantoisimmista talouden korjaamisohjelmista,
joita tämä maa on nähnyt.
Kaikella kunnioituksella, Margaret… -Neljän miljardin leikkaukset kuluista!
Hallituksen osastoille määrätään tiukat kulurajoitukset, verotusta muutetaan…
Ei tämä ole korjausliike. -Tämä on teurastusta.
Yrität toimia liian nopeasti.
Minulla on kiire.
Kuka tahansa kokenut… -Tai järkevä.
…tajuaa, että julkisen sektorin ja teollisuuden alasajo -
voi aiheuttaa massatyöttömyyttä.
Sosiaalisia levottomuuksia. -Se on vastoin kaikkea edustamaamme.
Juuri niin.
Muistuttakaapa minua.
Mitä oikein edustamme?
Olemme konservatiivinen puolue.
Edustamme konservatiivisuutta ja varovaisuutta.
Vakautta.
Kohtuutta.
Kiitos, hyvät herrat. Pääministeri.
Nämä ovat etusijalla,
eivät valtion ja sen instituutioiden laajamittaiset kokoonpanomuutokset.
Suunnitelma on liian hätiköity.
Kansa ja koko puolue voi kääntyä meitä vastaan.
Omat kollegasi, me, sinua vastaan.
Kaikki liikkumatta.
Kolme, kaksi, yksi.
Kiitos.
Miten ne miehet holhoavatkaan minua ja luennoivat minulle.
Mokomat tilanomistajat ja mahtimiehet. -Yläluokkaiset paskiaiset.
Heidän ideansa ja ratkaisunsa tämän maan ongelmiin -
ovat todella mielikuvituksettomia, varovaisia -
ja surkeita.
Surkea on muuten -
myös Balmoralin sääennuste. Sadetta.
Allekirjoittanut ei siis golfaa.
Isäni saarnasi:
"Jumala ei kaipaa heikkoja ihmisiä lähettiläidensä joukkoon."
Ne miehet ovat heikkoja,
ja minun olisi pitänyt hankkiutua heistä eroon.
Malcolm Muggeridge soitti aamulla. Hän varoitti minua testistä.
Kysyin, mistä testistä hän puhuu.
Hän vastasi: "Pahamaineisesta Balmoral-testistä."
Kuninkaallinen perhe teettää vierailleen salaisia testejä selvittääkseen,
kuka hyväksytään ja kuka ei.
Kuka on yläluokkaa ja kuka ei. Kuka on osa jengiä ja kuka ei.
Testi on kaiketi armoton. Varsinaista veriurheilua.
Pääministeri. Tervetuloa Balmoralin linnaan.
Hra Thatcher. -Hauska tavata.
Hänen Majesteettinsa pyytää anteeksi poissaoloaan.
Hän on metsällä muun perheen kanssa.
Aivan. Otamme tämän, kiitos. -Molemmat huoneet ovat teidän.
Kiitos sinulle.
Ei hätää. Kyllä englantilainenkin raha kelpaa Skotlannissa.
Kyse ei ole siitä. Juomaraha jätetään lähtiessä.
Ohjeet ovat protokollaluettelossa pöydällä.
Ota raha silti. En kerro kenellekään.
Älä. Haluan tehdä tuon itse. Etenkin aviomiehelleni.
Anteeksi. -Kiitos.
Hän purki laukkuasi!
Mitä hän oikein ajatteli? Se on vaimon tehtävä.
Ja kaksi makuuhuonettakin. -Tiedän. Todella kummallista.
Saammeko nukkua samassa sängyssä? -Katson heti protokollaluettelosta.
Tarjotaankohan kello 18 drinkit vai päivällinen?
Kuka tietää?
Mitä puen ylleni? -Ketä pirua se kiinnostaa?
Minua. Joka huushollissa on sääntönsä,
ja tällaisissa paikoissa pukukoodi on tärkeä.
Puhuit lentokoneessa testeistä.
Kuuntelit siis sittenkin. -Tietysti kuuntelin.
Kuuntelen sinua kyllä, vaikken katsokaan kohti.
Se voisi olla mukavaa. -En ehdi olla mukava.
Testistä murehtiminen tarkoittaa varmasti reputtamista.
Kello 18 nautitaan aperitiivit.
Illalliselle pyydetään iltapukua. Sama pätee aperitiiviin.
Huomasin, ettei teillä ole mukana ulkoilukenkiä.
Ei niin.
Olipa outo kommentti.
Näkikö kukaan sitä?
Anne näki. Connachcraigilla. -Pääsitkö ampumaan?
Etkö sinäkään? -En. Entä muut?
Kausi on aika alussa. Lehmät eivät ole vielä kiimassa.
Kiima sai sonnin lähtemään laumasta. -Sinun täytyy saada uusi yritys.
Nappaamme sen huomenna. Sitten teelle.
Minne nyt? -Kuulen ääniä.
Uskoisin…
Tännekö? -Niin.
Mitä he touhuavat? -Jestas sentään.
Mukava nähdä, pääministeri.
Teidän Majesteettinne.
Olette jo illallisasuissakin. Miten huomaavaista.
Syömme illallisen aikaisin. -Naurettavaa. Kello on vasta 18.
Syömme kolmen vartin päästä. -Nyt on vasta teeaika.
Hyvä poika.
Majesteetti.
Hyvää iltaa.
Teidän Kuninkaallinen Korkeutenne. -Tulevatko he lounaalle pyjamassa?
Tuon testin taisimme reputtaa.
Iltaa. Rouva istuu toiseksi viimeisenä oikealla ja herra vasemmalla.
Voin vannoa, että kuulin sen.
Kutsuitko sitä? -Yritin.
Mark, sinä olet parempi.
Tuo on kamalaa.
Kovempaa.
Kuulinko oikein, että järven länsirannalta tuli havainto?
Naurettava väite.
Kuinka niin? -Maa on alavaa. Liian aukeaa.
Ei. Ne löytyvät kukkuloiden päältä ja harjanteilta.
Selvä. -Vai mitä?
Terveen siitossonnin tappaminen pitäisi olla rikos.
Kaupalliset vieraat haluavat muistomerkkejä -
ja maksavat huimia summia. Naapurimme ovat kyllin ahneita suostumaan.
Ymmärrän kyllä heitäkin.
Kyse on liiketoiminnasta. -Ei ole.
Puhun luonnonsuojelusta. Tätä ihmiset eivät tietämättään ymmärrä.
Pelataanko seuraleikkejä syönnin jälkeen?
Viides ibble-dibble yhdellä dibble-ibblella haastaa -
neljännen ibble-dibblen kahdella dibble-ibblella.
Tuo oli paras tähän mennessä.
Neljäs ibble-dibble kahdella dibble-ibblella haastaa -
seitsemännen ibble-dibblen, jolla on kaksi, kolme… Kahdeksan dibble-ibblea.
Eli seitsemäs dibble-bibble...
Plörinäksi meni!
Eikä!
Margot, näytä mummille mallia.
Tip, top, natsit nurin!
Kolmas ibble-dibble kahdella dibble-ibblella haastaa -
ensimmäisen ibble-dibblen, jolla on nolla dibble-ibblea.
Taas sinä. -Onnea matkaan, pääministeri.
Kiitos.
Ensimmäinen ibble-dibble,
jolla ei ole yhtään dibble-ibblea,
haastaa -
kymmenennen -
ibble-dibblen,
jolla on -
kuusi dibble-ibblea.
Hienoa. -Menikö oikein?
Kyllä meni. Todella hyvin.
Antaisitteko tämän eteenpäin? -Hienoa. Hyvin meni.
Mitä se oikein oli? -Hän oli melko toivoton.
Olen valmis antamaan hänelle tilaisuuden. Ehkä hän vain hermoili.
Mitä? -Tilannetta, johon hän oli joutunut.
Leikimme seurapelejä ja pidimme hauskaa.
Ehkä hän pitää hauskana jotain vallan muuta.
Tai hän ei osaa pitää hauskaa eikä erottaisi hauskanpitoa ahteristaan.
Säälin häntä ja kutsuin hänet metsälle huomenna.
Onnea matkaan vain.
Hyvää yötä.
Herranen aika. Et kai aio tehdä töitä?
Onko minulla vaihtoehtoja tuhlatun illan jälkeen?
Älähän nyt. Pidimme vain hauskaa.
Mikä pahinta, kuningatar kutsui minut huomenna metsälle.
Naura vain, mutta sen takia joudun tekemään töitä nyt.
Tee sitten. Menen nukkumaan toiseen huoneeseen.
Uskallakin mennä!
Meihin eivät yläluokan tavat tartu. Erossa nukkuvat kasvavat erilleen.
Kyse on vain yhdestä yöstä. -Ja noin pahat tavat juurtuvat.
Voit jäädä tänne. Yöpöydällä on kirja.
Miten tahdot, kultaseni.
En tajunnut…
Tässä kerrotaan näemmä metsästysmuistoja linnasta.
Lue sinä, kun minä teen töitä. -En malta odottaa.
"Syyskuun 5. päivä 1848. Kirje prinssi Albertilta Marielle,
Saksi-Coburgin herttuattarelle.
Sade ei ole lakannut hetkeksikään saavuttuamme,
mutta se ei ole estänyt minua tuhmuria -
viettämästä koko viikkoa metsästäen uljaita sonneja."
Paikka.
Hänen suorituksensa oli eilen aika huono.
Pidän todennäköisenä, että nappaan sen ennen lounasta.
Veto hyväksytty. Ryhdy sanoista tekoihin.
Missä hän viipyy? Hirvi on aamulla aktiivisimmillaan. Menetän tilaisuuden.
Herranen aika.
Olkaa hiljaa.
Pääministeri.
Miten kaunis aamu.
Mennäänkö? Automme on täällä.
Meidän on tässä.
Kiitos, John.
Tule, poika.
Mukavaa, että suostuitte lähtemään. En pitänyt teitä urheilullisena.
En olekaan sitä.
Metsästämme kaikki innokkaasti. Se tuo mieleeni onnellisia muistoja isäni kanssa.
Hän opetti minulle kaiken. -Minäkin opin isältäni paljon.
Mitä teitte yhdessä?
Teimme töitä.
Työ oli leikkiämme.
Työskentelimme yhdessä kaupassamme,
ja raatimiehenä hän vei minut kaikkialle.
Seurasin häntä, kun hän kirjoitti puheitaan,
harjoitteli niiden pitämistä ja piti niitä.
Se oli poliittinen kasteeni.
Miten mukavaa teille molemmille. -Niin oli.
Jos ette halua murtaa nilkkojanne, harkitkaa vielä noita.
Mikä kokonne on? -38.
Kätevää. Sama kuin minulla.
Metsällä on tärkeää sulautua luontoon, jotta yllätysmomentti säilyy.
Kirkkaansininen ei ehkä ole paras valinta.
Nyt hirvi näkee teidät.
Sitten hajusteet.
Hirvi myös haistaa teidät.
Ja nyt se myös kuulee teidät.
Voin käydä vaihtamassa vaatteet. -Siinäpä hyvä ajatus.
Kiirehtimällä ehditte takaisin lounaaksi.
Yritän olla nopea.
Mary.
Ajan muiden luo lounastamaan. Tiedänkö, minne menen?
Kuulin heidän puhuvan Loch Muickin rannasta.
Älä.
Mitä te teette?
Teidän Kuninkaallinen Korkeutenne.
Eikös teidän pitänyt olla metsällä? -Piti, mutta sisarenne…
Te kutsutte häntä kuningattareksi. Hän on kuningatar, ei siskoni.
Eikä tuossa tuolissa istu kukaan.
Pyydän anteeksi. -Älkää sanoko noinkaan.
Kysykää "mitä".
Asioiden pyyteleminen on epätoivoista, ja anteeksipyytely rahvaanomaista.
Siinä tuolissa -
ei istu kukaan.
Se oli kuningatar Viktorian.
Lisäksi ymmärrätte kai, että nyt on kansallinen vapaapäivä?
Ymmärrän, vaikkakin minun on vaikea pitää vapaata,
kun maa on tässä tilassa kuin on.
Vastaavaa on koettu ennenkin ja koetaan epäilemättä vastakin.
Kokemuksen myötä ymmärtää,
että joskus vapaan pitäminen on kaikkein järkevin ratkaisu.
Vapaapäivät eivät oikein sovi minulle.
En saa niistä nautintoa.
Voisitte saada niistä jotain tärkeämpää.
Perspektiiviä.
Hyvää iltaa.
Saanko mitenkään sinua taivuteltua viikonlopuksi tänne?
Miksi? En minä kuulu sinne.
Minulla on muutenkin kiire. -Mitä muka teet?
Mikä on niin tärkeää, että kieltäydyt kruununperillisen kutsusta?
Äitinä oleminen.
Ja vaimona.
Ei se ole sinua ennen estänyt. -Älähän nyt.
Totta se on.
Sinun pitää etsiä nuori nainen, joka voi olla haluamassasi paikassa -
ja luopuu elämästään vuoksesi.
Niin kuin se uusi.
Diana Spencerkö?
Eikö hän olisi sopiva?
Älä sano noin.
Mustasukkaisuus olisi mukavampi reaktio.
Voisin olla sitä,
mutta eihän siitä olisi hyötyä.
Jos miettii tilannettamme.
Sitä, mitä sinulta vaaditaan.
Olen tosissani. Soita hänelle.
Mitä sanoisin?
"En saa sinua mielestäni.
En kestä olla koko kesää ilman sinua.
Voisitko jättää kaiken ja tulla Skotlantiin nyt heti?"
Rouva Thatcherin kabinetti on ilmaissut huolensa -
työttömyyslukujen jyrkästä kasvusta.
Ammattiliittojen mukaan kasvu johtuu laajalle levinneistä kululeikkauksista.
Tilanne on nyt erittäin huolestuttava.
Mitä epäpätevin ja radikaalein Labour-oppositio -
näykkii kintereitämme, vaikka sen pitäisi olla epäsuosiossa.
Kukaan ei epäile pääministerin vakaumuksen voimakkuutta,
mutta tarvitsemme häntä kypsemmän ja kokeneemman johtajan, joka jakaa arvomme.
Uhkana on se, että pääministerimme kokemattomuus -
ja kykenemättömyys huomata omien toimiensa riittämättömyys -
johtaa meidät alas kallionkielekkeeltä.
Moni kyselee varmasti kabinetissa, eikö olisi muutoksen aika.
Francis Pym epäilee rouva Thatcherin monetarismipolitiikan…
Seuraavaksi Mark Watson Jedburghista.
Hän on moukarinheiton ennätyksen haltija täällä Braemarissa.
Hänen täytyy voittaa Fort Williamin Francis Stewart,
joka palasi juuri sairauslomalta ja heitti 25,6 metriä.
Mitä minä teen täällä?
Olen kilometrien päässä Westminsteristä ja todellisuudesta.
Tuhlaan kallista aikaa jossakin… -Skottien ja germaanien hourulassa.
Niin.
Tässä paikallinen Gary McNeill. Tästä lähtee.
Edinburghin herttua luovuttaa nyt tämän vuoden haggiksen nuorelle…
En millään löydä näistä ihmisistä mitään sovittelevia piirteitä.
Haggiksenhan tulee olla syömäkelpoista…
He eivät ole sivistyneitä, oppineita, hienostuneita tai lähelläkään ideaaleja.
He ovat… -Moukkamaisia ja töykeitä snobeja.
Juuri niin, DT.
Aivan kuten ne alentuvat kiusaajat kabinetissani.
Ja kaikki tiettyyn luokkaan kuuluvia.
Jos tämä maa todella on muuttumassa, sen on muututtava perin juurin.
Ylhäältä alas asti.
Pankaa se vain sinne. Kiitos kovasti.
Mitä tapahtui?
Ilmeisesti jokin kriisi.
Elämä sodanjälkeisessä Britanniassa on yhtä tuskallista ja jatkuvaa kriisiä.
Siitä huolimatta yksikään pääministeri ei ole lähtenyt etuajassa.
He eivät ole lähteneet kulumallakaan.
Miksi tämä sitten oikein kiirehtii pois?
Ehkä emme olleet ystävällisiä.
Miten niin? Olin suunnattoman ystävällinen.
Vallan säteilin ystävällisyyttä.
Kuka tuo on?
Lady Diana. Tervetuloa Balmoralin linnaan. -Kiitos.
Lady Fermoy odottaa.
Hei, mummi.
Ei kai minun tarvitse kertoa, miten onnekas olet saatuasi kutsun tänne,
miten ainutlaatuinen mahdollisuus tämä on -
tai miten paljon perheellämme on pelissä?
Pelkkä viikonloppu.
Elämäsi tärkein viikonloppu.
Walesin prinssi lupasi viedä minut kalaan.
Ehkä saan ensi kertaa Skotlannista muitakin tuliaisia kuin nuhan.
En pysy perässä. Onko hän ystävä vai tyttöystävä?
Hän on kai vaakalaudalla.
Saa nähdä, miten käy. Tuleeko tästä pannukakku -
vai kohokas?
Opin pian, että se oli väärin.
En kyllä onnistu aseidenkaan kanssa.
Huomenta. Kello on 5.30.
Edinburghin herttua on pyytänyt teitä mukaansa metsälle.
Jukra.
Hyvä on. -Tarvitsetteko jotain?
Kuten mitä? -Jos ette vaikka tuonut ulkoilukenkiä.
Enhän minä muita tuonutkaan.
Anteeksi aikainen lähtö, mutta pyysin sinua syystä mukaani.
Koko porukka on valtavan innoissaan.
Aivan. Sen sonnin takia. Muusta ei eilen illalla puhuttukaan.
En tarkoita sonnia.
Puhun sinusta.
Ajattelin, että voisimme tutustua toisiimme.
Eihän täällä ole liian märkää? -Kastuminen ei haittaa.
Entä muta?
Enempi parempi. Olen pohjimmiltani maalaistyttö.
Hyvä.
Olen siis ehkä nähnyt sinut lapsena Sandringhamin tilalla,
kun asuitte mökissä siellä.
Niin.
Missä asut nyt?
Kimppakämpässä Lontoon Earl's Courtissa kolmen ystäväni kanssa.
Olen päsmäröivä vuokraemäntä. -Oletko?
Haluan, että tavarat ovat järjestyksessä. -Samoin.
Onko se maavoimien perua?
Merivoimien. Ja minä kysyn kysymykset.
Anteeksi.
Sitäkö teet kaiket päivät? Toimit vuokraemäntänä.
En suinkaan. Päätyötäni on siivoaminen sisarelleni.
Aivan. Se onkin tärkeää työtä. -Niin on.
Kai hän maksaa kunnolla? -Punnan tunnissa.
Valitan. En tiedä, mitä kotisiivouksesta kuuluu maksaa.
Palkka on oikein hyvä. Moista saavat vain johtajatason siivoojat.
Niinkö? -Ei todellakaan.
Se on täyttä ryöstöä. En käsitä, miksen lopeta.
Ehkä nautit siivoamisesta.
Itse asiassa nautin kyllä.
Ja silittämisestä. Olenko ihan säälittävä?
Et, vaan kiehtova. Odotan innolla jatkokeskusteluja.
Mitä nyt?
Katsokaa. -Aivan.
Oletpa sinä nokkela!
Eikö pitäisi pyrkiä lähemmäs? -Ei.
Emme saa toista tilaisuutta.
Voimme yrittää vain kerran.
Puhaltaako tuuli oikealta?
Vasemmalta.
Mitä? -Katsokaa pilviä.
Tuuli pyörii.
Tuulee oikealta.
Ei. Vasemmalta.
Hyvin ammuttu.
Oliko vasen oikein?
On hän!
Katsokaa.
Löysimme sen.
He nappasivat sen. -Hienoa.
Varsin komea sonni.
Saan kiittää tästä Dianaa.
En minä tehnyt mitään. -Sinä sen huomasit.
Te kuitenkin ammuitte. Eikä laukaus ollut helppo.
Ei. -Se oli upea.
Katsotaanpa tarkemmin.
Patikoimme neljä tuntia.
Neljäkö? Ja yhdellä laukauksella. -Juuri niin.
Kiitos käynnistä.
Oliko sinulla kamalaa? -Ei. Taivaallista.
Tuota en ole kuullut ensivisiitin jälkeen. -Se on totuus.
Eikö kuulustelu haitannut? -Perheeni on yhtä paha.
Uusia tuttavuuksia kidutetaan mokan toivossa.
Saan raportit huomenna.
Kertokaa, läpäisinkö.
Varmasti läpäisit.
Erinomaisin tuloksin.
Olet ollut reipas.
Kiitos.
Miten siellä menee?
Et halua tietää.
Itse asiassa haluan.
Kerro.
Hän valloitti kaikki.
Kukaan Balmoralin historiassa ei ole läpäissyt testiä yhtä selvästi.
Kappas vain.
Koko puistattava politbyroo ylisti häntä.
Anne, isä, Margot, äiti ja mummi.
Edinburghin herttua pyytää teitä puheilleen.
Sitten minut kutsuttiin keskustelemaan isän kanssa lahtivajaan.
En edes tajunnut symboliikkaa, mutta olisin voinut olla ruhon tilalla.
Halusit nähdä minut.
Se Diana Spencer.
Mitä hänestä?
Isä teki perheen kannan tuskallisen selväksi.
Hänestä halutaan vaimoni.
Jukra.
Hän siis todella valloitti.
Olihan tämä odotettavissa.
Se oikea löytyisi vääjäämättä. -Mutta onko hän se oikea?
Kysyykö kukaan sitä itseltään?
Hän on lapsi.
Pääministeri, Majesteetti.
Teidän Majesteettinne.
Toivon, että nautitte lomasta. -Erittäin paljon.
Skotlanti on kesällä aivan ihana.
En käsitä ihmisiä, jotka eivät viihdy Balmoralissa.
Kaikki eivät vain viihdy. Paikka lyö heidät ällikällä.
Sen sää ja perinteet.
Heille veriurheilu on julmuutta armeliaisuuden ja tarpeen sijaan.
Täälläkin on harrastettu veriurheilua. Kabinettinne on uusi.
Niin on. -Iäkkäitä ministereitä on lahdattu.
Ikä ei tosin ollut ratkaiseva tekijä.
Mikä sitten? -Pääosin tausta.
Sekä sisun puute,
joka johtuu etuoikeutetusta asemasta.
Etuoikeutettujen sisun puute on olettamuksena aina virhe.
Lisäksi vihollisten hankkiminen joka puolelta kenttää on vaarallista.
Ei ole, jos tyytyy asiaintilaan. -Tekö tyydytte?
Jo vain.
Minua inspiroivat chartistirunoilija Charles MacKayn sanat.
"Väitätkö, ettei sinulla ole vihollisia?
Turhaan kerskut, ystäväni.
Hän, joka on osallistunut urheiden kestämään kahinaan vuoksi velvollisuuden,
on varmasti saanut vihollisia. Jos niitä ei ole,
pientä on tehty työ.
Yksikään petturi ei ole saanut nenilleen,
yhtäkään kuppia ei ole paiskattu valehtelijan huulilta -
eikä yhtäkään vääryyttä ole korjattu.
Silloin taistelija on ollut pelkuri."
Iltaa. Kolme kabinetin ministeriä on saanut potkut,
kabinetti muuttuu ja sen ulkopuolella on luvassa paljon ylennyksiä ja alennuksia.
Rouva Thatcher on sekoittanut pakan täysin.
Hetken kuluttua tutustumme…
Ihaa.
Tulin katsomaan, miten pärjäät. -Pärjään kyllä.
Voisitko kerrankin voida paremmin kuin hyvin?
Valintaprosessissa oli mukana puoli Britanniaa,
ja löysit iän, ulkonäön ja suvun puolesta täydellisen vaihtoehdon.
Vai oletko löytänyt vikaa täydellisyydestäkin?
En ole.
Hän on -
kiistämättä upea.
Ne sääret.
Mokoma lehmä.
Ja sovelias.
No sitten…
Olisipa minulla enemmän aikaa.
Mihin?
Tutustumiseen. Tuskin tunnemme toisiamme.
Ehditte tutustua myöhemminkin. -Sitähän kaikki sanovat.
"Ehditte myöhemminkin. Hoida homma." -Olen samaa mieltä.
Mitäs se yksi tietty sanoo?
Masentavaa kyllä, hän puoltaa täysin.
Tietysti puoltaa. Kaikki puoltavat, koska ymmärtävät,
että sinun on aika päättää tämä luku.
Unohtaa koko Parker Bowles -saippuaooppera.
Meidän kaikkien pitää. Lopullisesti.
Oliko tuo hymy?
On se pian.
Älä vastustele.
Hän on täydellinen.
Mokoma nappasi sonninkin!
Tämä on kirjoitettu tähtiin.
Tekstitys: Miia Mattila